**Datum: 04.08.2021.**  **SAOPŠTENJE ZA MEDIJE**

**Ljetna grupa praktikanata u m:tel-u**

*Odmor i učenje – dobitna kombinacija za raspust!*

Ljetna grupa praktikanata, odnosno 25 studenata elektrotehničkih fakulteta Banjaluka i Istočno Sarajevo, te Prirodno-matematičkog fakulteta u Banjaluci, započelo je juče praksu u m:tel-u.

Ovaj detaljno prilagođen program m:tel studentske prakse iz godine u godinu privlači sve veći broj studenata, pa su ove godine oboreni svi prethodni rekordi i više od 60 studenata izabralo je baš kompaniju m:tel kao mjesto svog stručnog usavršavanja. Rezultat je to sve bolje saradnje kompanije m:tel i stručnih fakulteta, nivoa znanja koje mentori nesebično dijele polaznicima, ali i želje da se studentima na raspolaganje stave svi resursi kompanije, te obezbijede što bolji uslovi učenja, kao što je najsavremenija oprema i osiguran smještaj za praktikante koji ne žive u Banjaluci.

Ovi budući inženjeri će, pored prilike da unaprijede svoje znanje na najsavremenijim tehnologijama i sistemima iz oblasti telekomunikacija, tokom rada sa svojim mentorima osjetiti i kako je biti dio kompanije koja je lider u IKT industriji u BiH, te se upoznati sa brojnim benefitima koje kompanija m:tel nudi svojim zaposlenima.

Kao i prethodnih godina, studenti su imali priliku da sami izaberu oblasti iz kojih bi željeli da usavršavaju svoje znanje, a ove godine najpopularniji su bile Oracle APEX, Analytics Software, Internet of Things (smart home/city), IP/MPLS…

Osim sticanja praktičnog znanja i usavršavanja, kompanija m:tel potrudila se da studentima ponudi mogućnost da najbolje iskoriste svoje slobodno vrijeme u ljetnom periodu, da im pruži maksimalnu podršku da svoj akademski put uspješno završe i da im na tom putu bude zaista iskren prijatelj.